CELEX: 62022TN0170
Language: fi
Date: 2022-03-31 00:00:00
Title: Asia T-170/22: Kanne 31.3.2022 – Telefónica de España v. komissio

23.5.2022   
            
            
               FI
            
            
               Euroopan unionin virallinen lehti
            
            
               C 207/50
            
         
      Kanne 31.3.2022 – Telefónica de España v. komissio
      (Asia T-170/22)
      (2022/C 207/66)
      Oikeudenkäyntikieli: englanti
      
         Asianosaiset
      
      
         Kantaja: Telefónica de España, SA (Madrid, Espanja) (edustajat: asianajaja F. González Díaz, Barrister-at-Law P. Stuart ja asianajaja J. Blanco Carol)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 21.1.2022 tekemän päätöksen, joka koskee tarjouspyyntöä DIGIT/A3/PR/2019/RP/010 – Euroopan laajuiset telematiikkapalvelut hallintojen välillä (TESTA)
               
            
                  —
               
               
                  toteuttaa kantajan hyväksi muut toimenpiteet, jotka yleinen tuomioistuin asian olosuhteet huomioon ottaen katsoo tarpeellisiksi
               
            
                  —
               
               
                  joka tapauksessa velvoittaa komission korvaamaan kantajalle oikeudenkäyntikulut ja muut kulut, joita sille on aiheutunut tämän kanteen osalta.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on tehnyt oikeudellisen virheen ja tosiseikasto- ja arviointivirheitä, koska se on rankaissut konsortiota (1) siitä, ettei tämä ole toimittanut tietoja, joita ei koskaan vaadittu tarjouskilpailueritelmissä, mikä on avoimuusperiaatteen vastaista.
               
            
                  2)
               
               
                  Toinen kanneperuste, joka perustuu siihen, että vastaaja on tehnyt oikeudellisen virheen ja tosiseikasto- ja arviointivirheitä, koska se ei ole pisteyttänyt tarjousta (2) tarjouskilpailueritelmien mukaisesti, mikä on avoimuusperiaatteen ja oikeusvarmuuden periaatteen vastaista.
               
            
                  3)
               
               
                  Kolmas kanneperuste, joka perustuu siihen, että vastaaja on tehnyt oikeudellisen virheen ja tosiseikasto- ja arviointivirheitä, koska se ei ole vahvistanut selviä ja yksiselitteisiä sopimuksen tekemistä koskevia perusteita, eikä antanut tarjouksen pisteyttämisen arvioinnin kannalta tarvittavia tietoja, mikä on avoimuusperiaatteen, oikeusvarmuuden periaatteen ja puolustautumisoikeuksien vastaista.
               
            
                  4)
               
               
                  Neljäs kanneperuste, joka perustuu siihen, että vastaaja on tehnyt oikeudellisen virheen ja tosiseikasto- ja arviointivirheitä, koska se on jättänyt pyytämättä lisäselvityksiä silloin, kun se olisi ollut mahdollista ja hyödyllistä, mikä on hyvän hallinnon ja prosessuaalisen oikeudenmukaisuuden periaatteiden vastaista.
               
            
                  5)
               
               
                  Viides kanneperuste, joka perustuu siihen, että hankintamenettelyn yhteydessä syyllistyttiin useisiin unionin oikeuden perusperiaatteiden loukkauksiin.
               
            
                  6)
               
               
                  Kuudes kanneperuste, joka perustuu siihen, että vastaaja on tehnyt oikeudellisen virheen, koska se ei ole toteuttanut mitään toimenpiteitä turvatakseen jäsenvaltioiden SEUT 346 artiklaan perustuvia oikeuksia olla ilmaisematta tietoja keskeisten turvallisuusetujensa vastaisesti, sekä loukannut yhdenvertaisen kohtelun periaatetta.
               
            
         (1)  Kanteessa määritelty konsortio käsittää Telefónica de Españan, kantajan ja kaksi muuta toimijaa.
      
         (2)  Tarjouksella tarkoitetaan konsortion kyseisen tarjouskilpailun yhteydessä tekemää tarjousta.